刘卷氏采。不名且字。古言表德之字、谓之且字。往往可证者如是。葢古二十而冠。只云某甫。五十而后以伯仲某甫者、所以藉伯仲也。故郑注礼之某甫如是。何注春秋之札卷凝酷趋仔纠皆为且字。与郑无不合。作正义者多不能憭。致转写多譌。而其不譌者、固可考而知也。经注之且字非许书则不憭矣。若周颂传曰。萋且、敬愼皃。且、此也。则毛公传於故训者也。从几。句。足有二横。句。一、逗。其下地也。横音光。卽桄字。今俗语读光去声是也。合郑閟宫笺、明堂位注言之。有虞氏木为四足而已。夏后氏中足为横距之象。周人足闲有横。横下有跗。似乎堂后有房。故云大房。按跗、许作柎。阑足也。阑足者、周围之足空其底之下也。造字之时。象其直者四。横者二。置於地、故以一象地。子余切。又千也切。古音嫥在五部。凡且之属皆从且。()古文㠯为且。又㠯为几字。上㠯为二字衍文也。古文且字无二横者。郑注明堂位曰有虞氏以梡木为四足而已、夏后氏始中足为横距是也。又以为几字者、古文叚借之法。几亦箸於地。故几且同字。古文字少。此字大徐本挩去。